google/wiki40b huggingface dataset:
Nattseilere

Handling

En ung jente skylles i land med hukommelsestap ei uværsnatt i 1877. Lokalbefolkningen tar seg av henne, men hun finner seg ikke til rette der, og da omstreiferen Borr dukker opp flykter hun med ham. På flukt fra lensmann og prest forsøker de å finne tilbake til fødestedet hennes. Det blir en fantastisk ferd over fjell og fossestryk, over hav i storm og stille, og hele tiden med forfølgerne hakk i hel.

TV-serien

TV-serien var redigert ut fra opptak produsert i forbindelse med filmen. TV-serien hadda langt lengre spilletid enn filmen. Filmen/serien var en samproduksjon mellom NRK og Norsk film. 
Serien er på 3 timer og 57 minutter. Den ble fordelt på seks episoder som ble vist på NRK i 1988.
St. Helena, Ascension og Tristan da Cunha

Historie

Alle øyene er av vulkansk opphav, og var tidligere forskjellige kolonier under den engelske kronen, selv om de ble oppdaga uavhengig av hverandre av flere portugisiske oppdagere mellom 1502 og 1504.
IBA

International Boxing Association (IBA) organiserer proffboksing
IBA er et av forbudene som har hatt de store bokserene som deres mestre og er et anerkjent forbund. 
IBA har hatt en rekke store mestere som blant annet Floyd Mayweather, Oscar De La Hoya, Roy Jones, Bernard Hopkins, George Forman og Roberto Duran.
Wiencke Island

Geografi

Gerlachestredet i øst skiller Wiencke Island fra Danco Coast på Antarktishalvøya, mens Neumayer Channel i nordvest skiller øya fra den største øya i Det antarktiske arkipel, Anvers Island. Ved det nordlige innløpet til Peltier Channel, som skiller øya fra den mindre Doumer Island i sørvest, ligger den naturlige havnen Port Lockroy.

Historie

Det var sannsynligvis Edward Bransfield som først oppdaget øya fra briggen «Williams» i januar 1820. I 1829 fastslo Henry Foster at det dreide seg om en øy ved å seile rundt den. Den tyske oppdageren Eduard Dallmann var i 1873 den første som foretok en ilandstigning på Wiencke Island. Øya ble navngitt av Belgica-ekspedisjonen 1897–99 under ledelse av Adrien de Gerlache etter den norske sjømannen Carl August Wiencke som falt overbord og omkom på ekspedisjonen.
Under Operasjon Tabarin i 1944–45 etablerte Storbritannia baser i Port Lockroy, på Deceptionøya og i Hope Bay for å hindre fienden muligheten til å etablere tilfluktssteder i området, samt for å legge grunnlag for senere territorialkrav. Base A i Port Lockroy, beliggende på den lille øya Goudier Island utenfor Jougla Point nær Wiencke Islands sørvestre side, var i drift fram til 1962. Den har siden blitt restaurert, og er nå et museum som er oppført på listen over historiske steder og kulturminner i Antarktis.
Et argentinsk fyr ble installert i 1947 på Py Point i den sørvestre enden av Peltier Channel på Doumer Island, og i 1955 oppførte Argentina en nødhytte i Dorian Bay, nord for Port Lockroy. British Antarctic Survey (BAS) satte i 1975 opp en hytte nær den argentinske nødhytta i forbindelse med en midlertidig flystripe på Damoy Point. Her ble personell fraktet inn med skip og fløyet videre til den nye forskningsstasjonen Rothera på Adelaide Island når isforholdene forhindret skipene å seile lenger sørover. Flystripa ble tatt ut av bruk i 1995 og hytta er oppført på listen over historiske steder og kulturminner i Antarktis.
Sveinsstaðahreppur

Sveinsstaðahreppur er en tidligere kommune (sveitarfélag) i regionen Norðurland vestra på Island, med 91 innbyggere ved utgangen av 2005.
I januar 2006 ble den slått sammen med Bólstaðarhlíðarhreppur, Svínavatnshreppur og Torfalækjarhreppur, og dannet kommunen Húnavatnshreppur.
Kommunestyre- og fylkestingsvalget 2011/Pensjonistpartiet

Kommunevalget

Ved kommunevalget 2011 stilte Pensjonistpartiet reine lister i 47 av de 429 kommunene. Partiet fikk i alt 20 002 stemmer, det vil si drøyt 0,8 prosent av de avgitte stemmene. 
Det beste resultatet fikk Pensjonistpartiet i Hitra i Sør-Trøndelag med 17,6 prosent av stemmene.  I ytterligere to kommuner fikk partiet over 10 prosent: Kongsvinger og Steigen. I seks kommuner til blei resultatet over 5 prosent.
Partiet fikk under 2 prosent av stemmene i 20 kommuner. Det svakeste resultatet kom i Oslo med 0,3 prosent.
Pensjonistpartiet blei nest største parti i Hitra og tredje størst i Kongsvinger. Partiet er minst i tre av kommunene der det stilte liste og nest minst i 11.
Partiet fikk i alt 50 kommunestyremandater. Pensjonistpartiet blei ikke representert i 13 av kommunene der partiet stilte opp. Etter konstituering av kommunestyrene hadde Pensjonistpartiet varaordføreren i Hitra og Kongsvinger.
Brusand

Jærbanen

Brusand stasjon ligger 54,17 kilometer fra Stavanger på Sørlandsbanens kilometer 544,77. Den ligger 2,8 meter over havet. Det har vært stasjon på Brusand siden 1879, ett år etter Jærbanens åpning.
Road Town

Road Town er hovedstaden i øygruppa De britiske Jomfruøyer i Karibien, som er et Britisk oversjøisk territorium. Byen ligger på øya Tortola i en dal ved vika Road Bay på øyas sørvestre del og har ca. 9 500 innbyggere.
Sentrum avgrenses av området rundt Waterfront Drive og Main Street mellom Wickhams Cay 1 i vest og Wickhams Cay 2 i øst. Det finnes noen historiske bygninger, som det gamle lagerhuset Pusser's Company Store fra 1700-tallet, fengselet HM Prison bygd på 1840-tallet, Governor's House og J.R. O'Neal Botanic gardens samt fortene Fort Burt på Slaney Hill i vest, Fort George på Fort Hill i øst, Fort Charlotte på Harrigans Hill og Fort Road town på Russell Hill.
Foruten forvaltningsbygninger, sykhus, postkontor og banker finnes det et museum, Virgin Islands Folk Museum.

Historie

Byen ble grunnlagt i 1648 av nederlandske bosettere fra det Det nederlandske vestindiske kompani. Navnet stammer fra et nautisk begrep the roads ("redd"), som betyr et sted som er mindre beskyttet enn en havn, men likevel en grei angringsplass.

Samferdsel

Byen har en havn som er et svært populært mål for cruisebåter og større og mindre fritidsbåter. I tillegg betjenes byen av Terrance B. Lettsome internasjonale lufthavn som ligger på øya Beef Island, ca. 12 km øst for sentrum.
Thecladoris

Utseende

En middelsstor, avlang, blankt brunesvart trebukk, dekkvingene med tre hakkete, brunoransje tverrbånd. Antennene er tynne og omtrent så lange som kroppen. Pronotum er avrundet firkantet. Dekkvingene er nesten jevnbrede med et par opphøyde lengderibber, beina middels lange med fortykkede, rødlige lår.

Utbredelse

Arten lever i Brasil (Goiás, Mato Grosso).
Malegia

Utseende

Små til middelsstore (1,8 - 5,3 millimeter), avlange, matt mørkbrune bladbiller. Kroppen er kledt med gulaktige, hårlignende skjell. Antennene er middels lange og tynne. Pronotum er rundet, bredere enn langt, litt smalere enn dekkvingene, som er nokså jevnbrede. Beina er ganske slanke.

Levevis

Både larvene og de voksne (imago) er planteetere.

Utbredelse

Slekten forekommer i Afrika og Asia. Den forekommer ikke i Europa, nærmest like øst for Kaukasus og i Egypt.
Viossatus

Utbredelse

Arten er endemisk for Madagaskar.
Koster

Geografi

Koster er skilt fra fastlandet av Kosterfjorden, som er det dypeste havområdet langs Sveriges vestkyst, med over 300 meter dyp. Store deler av øyene har siden 1984 vært naturreservat, mens deler av Sydkoster og småøyene rundt siden 2009 en del av den primært undersjøiske nasjonalparken Kosterhavet, som er nesten 400 km² stor og fortsetter på norsk side under navnet Ytre Hvaler. Kosterhavet nasjonalpark har 6 000 marine arter, hvorav 300 ikke er funnet noe annet sted i Sverige. Nasjonalparken strekker seg i havområder nesten ned til Grebbestad i Tanum. For å beskytte de unike artene er jakt forbudt, og ild kan bare gjøres opp på anviste plasser. Avstanden fra Nordkoster til Hvalers hovedstad Skjærhalden er bare på en drøy mil. Det er heller ikke mer enn 7 mil over til Telemark og den andre enden av Oslofjorden. Fjellene i Telemark kan på en god dag sees fra Kosterbonden (59 meter over havet) og Valfjäll (45 meter over havet), Nordkoster og Sydkosters høyeste åser. Det to kilometer lange Kostersundet skiller Nordkoster og Sydkoster fra hverandre. Sundet er 100-300 meter bredt og 5-7 meter dypt, og kan fra 2003 krysses med en kabelferge. Mens Nordkoster er en ganske karrig øy med mye busker, har Sydkoster åkere og store skoger som har vokst til de siste 100 årene.  Utover Nordkoster og Sydkoster er de viktigste øyene Ursholmen (Sveriges vestligste bebygde sted) og Ramsö (befolket fram til 1990-tallet).

Historie

Man har funnet spor av bosettinger på Koster helt fra steinalderen for nesten 4 000 år siden. I lang tid var Koster underlagt norsk styre, nærmere bestemt Gimsøy kloster i Skien. På 1300-tallet var det én gård på Nordkoster og seks gårder på Sydkoster. Da var jordbruk hovednæringen på øyene. Fiske ble deretter lenge viktigst, mens turisme nå har overtatt. I 1658 ble Koster svensk, som en følge av freden i Roskilde. Den svenske staten solgte i 1741 grunnen til øyboerne. Fra 1849 var det to fyrtårn på Kosterbonden, men disse var for høyt anlagt og ble flyttet til Ursholmen i 1891. Fra 1700-tallet til rundt 1900 ble befolkningen tidoblet, og nådde en topp på rundt 500.  I 1903 tok fisket seg opp da man begynte rekefiske med bunntrål, og på 1930-tallet var det 30 rekefiskebåter på Koster. I 1904 forekom Oslofjordskjelvet, det kraftigste i Norden i moderne tid. Skjelvet målte 5,4 på Richter-skalaen og hadde sitt sentrum i havbunnen utenfor Koster. I 1939 ble det bygget kirke på Sydkoster, som beskrives som den mest religiøse av øyene. Siden 1990-tallet har helårsbefolkningen på Koster vært fallende, særlig på Nordkoster. Helårsbosteder blir konvertert til fritidsboliger når de kommer for salg. Antall beboere i fritidshus ble i 2000 anslått til rundt 1 200, men disse brukes altså kun deler av året. I tillegg anslås det at rundt 90 000 turister besøker øyene hver sommer.
Christine av Diez

Oppvekst

Christine ble etter affæren med Rubens, sendt med Anna til slottet Belstein. Her utartet morens oppførsel; hun hallusinerte og hadde voldelige utbrudd, slik at Christine etter noen år ble tatt fra henne. Hun vokste heretter opp i Dillenburg sammen med sine halvsøsken hos Vilhelms mor – grevinne Juliana av Stolberg – samt hos Vilhelms bror Johann VI av Nassau-Dillenburg.
Christine ble utdannet ved Collegium virginum nobilium, det tidligere premonstratenserkloster i Keppel ved Hilchenbach-Allenbach.  Etter reformasjonen var klosteret blitt omdannet til en stiftelse for adelige jomfruer, under beskyttelse av grevehuset Nassau-Siegenauer.

Giftemål

10. desember 1597 giftet hun seg med  Johann Wilhelm von Welschenengst-Bernkott, borggreve og kommandant i Dillenburg, herre til Isenburg og Gutsherr, med store besittelser i Neuwied og Andernach. Bryllupet ble arrangert av onkel Johann, som sørget for Christine på samme måte som for hennes søsken. Heretter mottok hun herrskapet Dietz.
Paret fikk tre barn sammen; Hans Heinrich, Anna Elisabeth og Katharina av Welschenengst-Bernkott. I slutten av 1637 eller begynnelsen av 1638, døde Christine hos sin eldste datter i Bernfeld/Elsass.
Watne

Watne eller Wattne er en av de største gårene i Mandal kommune i Vest-Agder. Den ligger øst for bydelen Ime, øst i kommunen. Gården har historisk mye skog og lakseretter i Mandalselva, og opparbeidet på 1800-tallet stor rikdom gjennom laksevirksomheten i Mandal. Flere av eierne lot seg adle i England, gjennom kjøp av adelstitler.
Watnes eiere var velstående og eide store eiendommer og virksomheter i Mandal. Gårdeier Tønnes Wattne solgte i 1883 området Furulunden til kommunen - det er sandbanken vest i elveoset hvor Sjøsanden ligger i dag. Han plantet 100.000 furutrær på stedet og fikk en statue reist over seg der. Wattnegården i sentrum huser i dag avisen Lindesnes samt en restaurant (Lindesnesgården).
Øvre Karnali vannkraftverk

Øvre Karnali vannkraftverk er en demning med vannkraftverk (run-of-river) under utbygging i Øvre Karnali, Nepal. Total installert effekt vil bli 900 MW når anlegget står ferdig i 2016. Utbygger er energiselskapet GMR Energy.
Gunder Krydsby

Gunder Krydsby var en gårdbruker fra Lommedalen i Bærum som foruten å drive Krysdsby gård, også drev med transport, først med hest og kjerre og i 1923 startet han Lommedalsbussen. Opprinnelig gikk den mellom Lommedalen og Sandvika, senere ble ruten utvidet til Lommedalen - Oslo og Oslo - Økri og forlenget til Rykkinn.
Selskapet ble drevet av Krydsby-familien frem til 1960-tallet da det ble solgt til Bærums Forenede Bilruter (BFB). I 1995 ble det kjøpt opp av Norgesbuss.
Houston Texans i NFL-sesongen 2019

Sesongoppkjøring

Motstandere og terminliste for Houston Texans ble offentliggjort 9. april. Klokkeslett og datoer ble fastsatt 23. april.
Yemenobrium

Utseende

En middelsstor, avlang, matt mørkbrun trebukk. Antennene er betydelig lengre enn kroppen hos hannen. Pronotum er tønneformet med en kort tann midt på hver sidekant, mye smalere enn dekkvingene. Dekkvingene er jevnbrede, beina middels lange med noe klubbeformede lår.

Utbredelse

Arten er bare kjent fra Jemen.
Hestekrubben tunnel

Hestekrubben tunnel er en jernbanetunnel på Dovrebanen i Oppdal som ble ferdig i 1921 og er 1 441 meter lang.
Tiphiidae

Utseende

Små til store (opptil 30 mm), slanke, gjerne svarte vepser. Kroppen er vanligvis kledt med oppstående hår. Det er svært stor forskjell på kjønnene. Ho de fleste artene har hannene har fullt utviklede vinger mens hunnene er helt vingeløse. Hannene er dessuten gjerne mye større enn hunnene – hos hoen arter flyr hannen rundt med hunnen hengende under seg under parringen. Hos noen undergrupper har begge kjønn vinger, hannene er da gjerne markert slankere enn hunnene. Det finnes også arter der hannen er mye mindre enn hunnen. Hannen kan ofte ligne på en stikkveps (Vespidae) og har lange antenner, hunnen minner gjerne om en tettbygd maur eller en maurveps, med ganske korte antenner.

Levevis

Disse artene er parasitoider som stort sett snylter på larver av biller (Coleoptera) som har larver i jorden. Én art snylter i stedet på jordsirisser (Gryllotalpidae). Hunnen graver seg ned til byttet, lammer det med et stikk og legger et egg på det. Vepselarven utvikler seg så på den paralyserte larven. Hunnene har giftbrodd og de større artene kan gi smertefulle stikk, som i sjeldne tilfeller kan føre til et livsfarlig anafylaktisk sjokk hos mennesker som blir stukket.

Utbredelse

Tiphiidae er utbredt i alle verdensdeler. De fleste lever i varme områder, og bare tre arter finnes i Norge.
Ole Gløersen

Ole (Oluf) Gløersen (født ca. 1673 i Skjeberg, død i Fredrikshald 1734 (begravet 18. mai). Ole Gløersen var en velhavende kjøpmann og sagbrukseier på Fredrikshald, og han eide en gård på byens nordside.
Gløersen eide også et privilegert sagbruk i Tistedalen og eksporterte trelast. Under den store nordiske krig mot Karl XII bidrog han blant annet til utrustning av forsvarsskip. Han underskrev 25. oktober 1719 sammen med borgermester Hans Olsen Paasche, rådmann Christopher O. Paasche, Jens Munk o.s.v. søknad om skadeerstatning for den brente by.
Gløersens velstand fikk en knekk ved krigen, især da hus med avling på gårdene østre Rønneld og Oremo også ble brent. Ved hjelp av støtte fra staten og toll og skattefritak kom han seg etterhvert igjen økonomisk. I 1723 ble nytt sølvtøy innkjøpt, det eksisterer delvis ennå, samtidig lot han seg male sammen med sin hustru.
Ole Gløersen er stamfar for Gløersenslektens agnatiske hovedgren. Han var gift omkring 1700 med Sidsel Cathrine Philipsdatter Hage. De hade en datter, Karen Debes, og en sønn, Erik Gløersen.
Skoppum

Historie

På Skoppum har det vært bosetning fra før vikingene fant seg til rette og begynte å samle Norge til ett rike. Mange funn vitner om dette og en kan tenke seg at vikingskip hadde utgangspunkt fra Borrestranda og at det derifra kom treller og trellkvinner som ryddet seg land inne i skogen. De holdt til på Adalsfjellet, eller Adalsborgen, som ligger vakkert til med fin utsikt. 
Det ble tidlig etablert sagbruk og mølle i bygda, men det var i 1881 at grunnlaget for vekst og forandring virkelig ble lagt, for den 13. oktober dette året kom det første toget til Skoppum stasjon. «Jarlsbergsvarten» kom med røyk og damp til faste tider, og bygda dannet et knutepunkt for reisende som skulle sørover eller nordover.
For reisende som kom fra sør eller nord var sidesporet til Horten, som ble trafikkert av «Hortensnella», godt å ha når man skulle videre til Horten eller med Alpha-selskapets ferjer til Moss (nå Bastøferga).
Norsk Skuespillerinstitutt

Norsk Skuespillerinstitutt (NSKI) er den eneste skuespillerutdanningen i Norge som baserer seg fullt og helt på Method Acting.
Method Acting er den amerikanske skuespillerteknikken som revolusjonerte film- og teaterverden for nesten 50 år siden med skuespillere som Marlon Brando og James Dean. I dag bruker nær sagt alle amerikanske filmskuespillere metoden på en eller annen måte.
Norsk Skuespillerinstitutt er også den eneste skuespillerutdanningen i Norge som fokuserer hovedsakelig på et filmatisk uttrykk.
Christlich-Soziale Union in Bayern

Historie

Partiet ble grunnlagt i 1945 som etterfølger av Bayerische Volkspartei, som ble oppløst i 1933. Av historiske årsaker er den bayerske utgaven av unionen beholdt som et eget parti, og CDU driver ingen politisk virksomhet her. Det betyr ikke at samarbeidet mellom de to er uten problemer. 
Sudettyskere som ble fordrevet fra Tsjekkoslovakia etter andre verdenskrig dannet forbund som presset på for anerkjennelse og kompensasjon, og de ble en viktig politisk faktor særlig i Bayern og CSU.
Den mest markante skikkelsen i partiets historie er Franz Josef Strauss, som var ministerpresident (statsminister) i Bayern i en årrekke på 1970- og 80-tallet. Strauss var også Unionens kandidat som forbundskansler ved valget i 1980, men var for omstridt både i CDU og i den vesttyske befolkningen til å bli valgt. 
Edmund Stoiber var ministerpresident for den rene CSU-regjeringen i Bayern fra 1993 til 2007, og samtidig CSUs partileder fra 1999 til 2007. Ved valget til Forbundsdagen i 2002 var han Unionens kanslerkandidat, men tapte på målstreken for Gerhard Schröder. Men ved parlamentsvalget i Bayern (delstatsvalget) i september 2003 styrket CSU igjen grepet om sitt rene flertall i delstaten og oppnådde hele 60,7 % av stemmene.
Stoiber valgte å trekke seg både som partileder og regjeringssjef i 2007 etter at det ble kjent at han hadde latt sine medarbeidere spionere på Gabriele Pauli etter at hun hadde kritisert Stoiber. Etter Stoibers avgang fikk CSU en delt ledelse bestående av partisjef Erwin Huber (som også fortsatte som finansminister) og Günther Beckstein som ministerpresident.
Ett år senere ble delstatsvalget i Bayern 28. september 2008 en merkedag i nyere tysk politisk historie, da CSU bare oppnådde vel 43 % av stemmene, og dermed mistet det absolutte flertallet de hadde hatt helt siden 1962, altså i 46 sammenhengende år.
Laizhou

Laizhou (kinesisk: 莱州; pinyin: Láizhōu) er et byfylke i provinsen Shandong i Folkerepublikken Kina. Det ligger under Yantai.
Befolkningen var i 1999 på 875 982.

Kulturminner

Klippeinnskriftene i Yunfeng Shan og Tianzhu Shan (Yunfeng shan, Tianzhu shan moya shike) ble i 1988 oppført på Folkerepublikken Kinas liste over kulturminner.

Samferdsel

Kinas riksvei 206, som går gjennom Laizhou, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Balkanmesterskapet i friidrett 2017

Balkanmesterskapet i friidrett 2017 ble arrangert i Novi Pazar i Serbia 15. - 16. juli 2017. Dette mesterskapet var det 76. balkanmesterskapet i friidrett utendørs som ble arrangert.
Det Beste

Det Beste er den norske utgaven av det amerikanske månedsmagasinet Reader's Digest. Reader's Digest ble grunnlagt av Lila Acheson Wallace og Dewitt Wallace i 1922. Den norske utgaven kom i 1947. I 2004 hadde den amerikanske utgaven 44 millioner lesere hver måned. Det Beste blir gitt ut på lisens fra Lindhardt og Ringhof A/S.
Forlaget er en del av Egmont-konsernet. Globalt har Det Beste 100 millioner lesere og hver måned trykkes cirka 25 millioner eksemplarer. Bladet utgis i 50 versjoner i 70 land. I 1994 trykket den amerikanske versjonen sitt blad nrummer én million. Det Beste (Norge) har i dag 120 000 lesere. Dette er en nedgang fra 1960-tallet, da bladet hadde over 300 000 i opplag.
Reader's Digest utgis i 48 utgaver på 21 forskjellige språk; engelsk, portugisisk, spansk, norsk, finsk, svensk, dansk, tysk, fransk, italiensk, nederlandsk, russisk, kinesisk, ungarsk, tsjekkisk, koreansk, slovakisk, thai, argentinsk, og polsk.
Ankestyrelsen

Ankestyrelsen er et forvaltningsorgan under Social- og Integrationsministeriet som fungerer som Danmarks øverste klageinstans og praksiskoordinerende myndighet på velferdsområdet. Forvaltningsorganet minner således om en domstol og fungerer også uavhengig av andre myndigheter. Årlig avgjør Ankestyrelsen omkring 20 000 saker.
Ankestyrelsen ble opprettet i 1973 og hørte dengang under Socialministeriet. Siden er flere oppgaver kommet til, blant annet som følge av serviceloven. Ankestyrelsen løser også oppgaver for Beskæftigelsesministeriet, idet den fungerer som klageinstans for avgjørelser truffet av Arbejdsskadestyrelsen. I 2005 skiftet forvaltningsorganet navn fra Den Sociale Ankestyrelse som følge av de mange nye oppgavene.
Ankestyrelsen beskjeftiger knapt 300 ansatte, hvorav størstedelen er jurister.
Nesoptychias

Utseende

En ganske stor (ca. 30 millimeter), avlang, brun trebukk. Antennene er tynne og omtrent to tredjedeler så lange som kroppen. Hodet er stort og bredt med litt utstående fasettøyne. Pronotum er litt lengre enn bredt, nærmest sylindrisk, med en kraftig, skarp pigg på hver sidekant. Dekkvingene er nesten jevnbrede (litt bredere på midten), rundede bakerst. Beina er slanke.

Utbredelse

Artene lever på New Zealand.
Dali (kongedømme)

Dali (forenklet kinesisk: 大理国, tradisjonell kinesisk: 大理國, pinyin: Dàlǐguo) var et kongerike som eksisterte fra 937 til 1253 dominert av baifolket. Det omfattet store deler av dagens provins Yunnan i Kina.
 
Riket ble grunnlagt av Duan Siping i 937 og ble regjert av i alt 22 konger fram til 1253, da det ble ødelagt av invaderende mongoler. Hovedstaden var byen  Dali.
Kongeriket Dali etterfulgte Nanzhao-dynastiet, som gikk under  i 902. Da fulgte i rask rekkefølge tre dynastier, til Duan Siping grep makten i 937. I 1095 tvang Gao Shengtai marionettkongen Duan Zhengming til abdikasjon og tilbaketrekning til munkelivet, og fra da ble riket kalt Dazhong. Men innen sin død gav han makten tilbake til Duan-familien. Duan Zhengchun gav det følgende år staten det nye navnet Hou Li.
Den 11. konge av Nanzhao innførte buddhismen som statsreligion. Ti av de 22 Dali-kongene abdiserte fra tronen og ble munker.
Lixia

Lixia (kinesisk: 历下区; pinyin: Lìxià Qū) er et bydistrikt i provinsen Shandong. Det tilhører den subprovinsielle by Jinan. Det har et areal på 100,89 km² og teller 583 500 innbyggere (2003).